Brechfa

Pentref yng nghymuned Llanfihangel Rhos-y-corn, Sir Gaerfyrddin, Cymru, yw Brechfa.British Place Names; adalwyd 25 Chwefror 2022 Sair yng ngogledd y sir tua 7 milltir i'r gogledd-ddwyrain o dref Caerfyrddin, ar y B4310 tua hanner ffordd rhwng Nantgaredig a Llansawel. Gorwedda Brechfa ar lan Afon Pîb, un o ledneintau Afon Cothi, ger y man lle llifa Afon Marles (Marlais) i lawr o fryniau Llanfihangel-rhos-y-corn.

Enwir Coedwig Brechfa ar ei ôl. Mae Afon Cothi yn llifo heibio hanner milltir i'r dwyrain o'r pentref. Cysegrir eglwys Brechfa i Sant Teilo. Dyddia'r adeilad presennol i 1893 ond saif ar safle eglwys gynharach. Bu'r bardd ac arweinydd radicalaidd William Thomas (1834-1879) yn byw ym Mrechfa. Adwaenir ef yn well wrth ei enw barddol Gwilym Marles, ar ôl afon Marles.

Ceir llwybr beicio yno sy'n addas i ddechreuwyr a theuluoedd.

Dolenni allanol
  Tudalen gwe Eglwys Brechfa 
 http://www.forestry.gov.uk/forestry/INFD-74HK2R 

Categori:Llanfihangel Rhos-y-corn
Categori:Pentrefi Sir Gaerfyrddin